"Dr Vanlalthlana, Higher & Technical Education Minister chuan Govt. Mamit College Freshers cum Graduation, 2024 chu Khuallian niin a hmanpui","1370/2024-2025 Dated: Mamit the 30th of July, 2024: Vawiin khan Higher and Technical Education Minister, Dr Vanlalthlana chuan Govt Mamit College Freshers cum Graduation Day, 2024 chu Khuallian niin a hmanpui. He programme hi Chhim Veng YMA Hall, Mamit-ah buatsaih a ni. He hunah hian Minister chuan Mamit chu mi taima leh mahni kuta din tum tia hriat an nih thu sawiin, hmasawnna lam pana theih tawpa bei zel turin a chah a. Mamit chu mi hrang hrang awm khawmna (cultural diversity) ni mahse inlungrual leh inngeih tlang taka an awm thei chu district dang aia an chungnunna a nih thu a sawi bawk. Dr Vanlalthlana chuan zirlai pass chhuakte hnenah chuan fuihna thu sawiin zirnain a tum ber chu mi laktlak chherchhuah a nih thu a sawi a, eng hna pawh thawk se tangkai leh rintlak taka thawk turin a fuih. Zirlai tharte chu lehkha chhiar tam tur leh zirlai kaihhnawih ngaithla nasa turin a chah bawk a, a taima apiangin hlawhtlinna an hnaih thu a sawi. Vawiin programme-ah hian Minister chuan Govt Mamit College-ah Geography Dept. hawn a nih theih nan hmalak a nih thu a sawi a. Tin, zirlaiten Hindi an thiam zawkna atana buatsaih Skill Enhancement course senso a tum sak tur thu a sawi bawk. Graduation programme zawhah hian Minister chuan Govt Mamit College hmunhma te tlawhin, thawktute nen inkawm hona hun neih a ni a, college mamawh hrang hrang te an sawi ho. Govt Mamit College hi 1983 khan din a ni a. Tun tum a pass percentage hi 73.30% niin, mi 29 an graduate a ni. Attachment Loading attachment...",Dated: 30 th Jul 24 4:30 PM,https://dipr.mizoram.gov.in/post/dr-vanlalthlana-higher-technical-education-minister-chuan-govt-mamit-college-freshers-cum-graduation-2024-chu-khuallian-niin-a-hmanpui